**Uznesenie z rokovania Obecného zastupiteľstva v Šalgočke**

**zo dňa 06. 09.2013**

**č. 3/2013**

**OZ berie na vedomie:**

* Informáciu o ukončení prác poskytnutej dotácie z Ministerstva vnútra SR vo výške 3000,-- € na zvýšenie bezpečnosti v obci a jej použitie na zabezpečenie kamerového systému
* Informáciu o priebehu prác na poskytnutú dotáciu z Ministerstva kultúry SR vo výške 800,-- € a jej použitie k prípravám 765.výročia 1. písomnej zmienky o obci
* Informáciu o riešení vývoja súčasného stavu vývozu TKO a separovaného odpadu
* Informáciu o kúpe chladničky a o rekonštrukcii elektriny v kuchyni KD
* Informáciu o havarijnom stave miestnej komunikácie pri č.d.5 a o mimoriadnej udalosti po daždi zo dňa 28.8.2013 na ulici pri cintoríne a na ceste od sýpky RaVOD a ich odstránení.

**OZ schvaľuje:**

* Program rokovania obecného zastupiteľstva
* Výšku nájmu za odberné miesto elektriny ku kamerovému systému pri autobusovej zastávke vo výške 100,- € ročne, splatného ročne do 15.12. príslušného roka.

**OZ konštatuje:**

* že na funkciu hlavného kontrolóra obce nezvolilo prihláseného kandidáta na túto funkciu, nakoľko nezískal potrebný počet hlasov na zvolenie.

**OZ ukladá:**

* Obecnému úradu zabezpečiť všetky potrebné náležitosti k výberovému konaniu na funkciu hlavného kontrolóra obce na II. kolo voľby.

Starostka obce: Helena Mesárošová, v.r.

Overovatelia zápisnice: Marta Klištincová, v.r.

 Peter Kobora, v.r.

V Šalgočke 06. 09.2013